MUNICIPIUL SATU MARE

CABINET VICEPRIMAR

Nr. 4340/19.01.2023 conexat cu Nr. 62241/04.11.2022

În temeiul prevederilor art. 136 alin. (1) din O.U.G. nr. 57/ 2019 privind Codul Administrativ, iniţiez proiectul de hotărâre având ca obiect adoptarea unor măsuri de organizare şi funcţionare a Serviciului Public “Administraţia Domeniului Public” Satu Mare, proiect în susţinerea căruia formulez următorul:

**REFERAT DE APROBARE**

Prin H.C.L. nr. 69/30.03.2006 s-a aprobat contractul-cadru de delegare a gestiunii serviciilor publice de administrare a adomeniului public şi privat de interes local. În considerarea acestei hotărâri s-a încheiat contractul nr. 1321/29.08.2006. Însă, analizând prevederile art. 11 alin. (2) lit. b) din OG nr. 71/2002, prin intermediul serviciilor publice cu personalitate juridică, buget propriu şi aflate în subordinea consiliilor locale, se poate realiza gestiunea directă prin care autorităţile administraţiei publice locale îşi asumă nemijlocit toate sarcinile şi responsabilităţile privind organizarea, conducerea, finanţarea, gestionarea şi controlul funcţionării serviciilor de administrare a domeniului public şi privat.

Pentru a organiza şi gestiona serviciile de administrare a domeniului public şi privat al municipiului Satu Mare, în conformitate cu prevederile legale incidente, se impune abrogarea H.C.L. nr. 69/30.03.2006 şi luarea unor măsuri privind stabilirea formei de gestiune.

Astfel, Consiliul Local al municipiului Satu Mare este îndrituit a stabili, prin hotărâre, forma de gestiune a serviciilor de administrare a domeniului public şi privat, raportat la specificul, volumul şi natura bunurilor proprietate publică şi privată, precum şi la interesele actuale şi de perspectivă ale municipiului.

 În conformitate cu prevederile art. 2, art. 3 alin. (1) lit. b), e), i), j), l), m), art. 3 alin. (3), art. 5 pct. 1 lit. a), g), pct. 2 lit. j), pct. 3 lit. b), d), e), g), art. 6, art. 7, art. 9 alin. (1), alin. (2), art. 10 alin. (1) lit. a), alin. (2)-(4), art. 11 alin. (1), alin. 2 lit. b), art. 18 alin. 2 lit (a), alin. 3, art. 19, art. 20, art. 27, art. 28 lit (a), (b), (d), (j), art. 30 lit. (d) şi art. 31 din O.G. 71/29.08.2002, privind organizarea și funcționarea serviciilor publice de administrare a domeniului public şi privat de interes local, cu modificările şi completările ulterioare, coroborate cu dispoziţiile art. 580, art. 581 alin. (2), art. 584, art. 586, art. 587, art. 590, art. 591 şi art. 594 din O.U.G. nr. 57/2019 privind Codul administrativ,

 Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, republicata,

 *Proiectul de hotărâre privind adoptarea unor măsuri de organizare şi funcţionare a Serviciului Public “Administraţia Domeniului Public” Satu Mare se înaintează Consiliului Local al Municipiului Satu Mare cu propunere de aprobare.*

Viceprimar,

Ghiarfaş Adelin Cristian

red/dact.B.L.